stanford-oval/wikipedia huggingface dataset:
אמה פירסון
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2016 | קוקו (אנ') | Cuckoo | ג'ס | תפקיד חוזר (עונה 3); 2 פרקים |
| 2015 | משפחת קנדי | The Kennedys | ג'ני | עונה ראשונה |
| 2015 |  | SunTrap | מלודי |  |
| 2013 | קדימה, נשים | Up the Women | אווה |  |
| 2013 |  | Love Matters | קוקס |  |
| 2013 |  | Death in Paradise | ד"ר אנה ג'ונס | עונה שנייה פרק אחד |
| 2012 | מי רצח את הבוס? | Dead Boss | גברת ברידג'ס |  |
| 2010 | כסף | Money | סלינה סטריט |  |
| 2008 | דוריט הקטנה | Little Dorrit | פאני דוריט |  |
| 2007 | אני, גרושתי, והכלב | Who Gets the Dog | טרה |  |
| 2007 | דבר אליי | Talk to Me | אלי |  |
| 2006–2009 | מלון בבילון | Hotel Babylon | אנה תורנטון-וילטון | תפקיד קבוע |
| 2006 |  | Morning Glory | בתפקיד עצמה |  |
| 2005 |  | The Brief | קלי ביירן | בפרק "Forever on the Mind" |
| 2005 |  | Twisted Tales | ג'יין | בפרק "The Irredeemable Brain of Dr. Heinrich Hunsecker" |
| 2004 |  | The Last Chancers | קירבי |  |
| 2004 |  | The Worst Week of My Life | סופי קוק |  |
| 2003 |  | Charles II: The Power and The Passion | נל גווין | פרק אחד |
| 2003 | הגיבור שלי | My Hero | ד"ר צ'לסי | בפרק "Big" |
| 2003 |  | A Touch of Frost | אליס תומפסון | בפרק "Held in Trust" |
| 2002 |  | Time Gentlemen Please | קוני | עונה שנייה |
| 2002 | זיווגים | Coupling | ג'ניפר | עונה שלישית בפרק: "The Girl with One Heart" |
| 2001 |  | Bedtime | ספיר | עונה ראשונה |
| 2001 | פשוט נהדרת | Absolutely Fabulous | קאשה | בפרק "Small Opening" |
| 2001 | ארמסטרונג ומילר | Armstrong and Miller |  |  |
| 2000 |  | Beast | ג'ייד | תפקיד קבוע |
| 1999 |  | Grange Hill | בקי רדקליף |  |
| 1999 |  | Days Like These | ג'קי בורגט |  |
אירוטיטאן

| אירוטיטאן |
| --- | --- |
 איור אפשרי של אירוטיטאן
תקופה
קרטיקון עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: אז'דרכיים
סוג:: אירוטיטאן
מין:: Aerotitan sudamericanus
שם מדעי
 Aerotitan ‏נובאס, 2012

אירוטיטאן (שם מדעי: Aerotitan) הוא סוג פטרוזאור גדול ממשפחת האזדרקיים שחי בקרטיקון העליון של פטגוניה, ארגנטינה. משמעות שמו היא: "טיטאן מעופף (אירודינמי)", עקב גודלו הרב. השם של המין ניתן עקב הימצאותו באמריקה הדרומית. המאובנים התגלו ב-2012.
מאפיינים

מעופף זה הגיע למוטת כנפיים של 5 מטרים, והוא היה כנראה האזדרקי הראשון שנמצא באמריקה הדרומית. כמה חוקרים טוענים שהיה שייך למשפחה תלסודרומיים (Thalassodromidae). מאובניו כללו בעיקר עצמות לסת ארוכה באורך 264 ס"מ שהייתה חסרת שיניים.
ייתכן שיצור זה עף לאורך מדבריות פטגוניה בחיפוש אחרי נבלות שהותירו ציידים גדולים, ואולי הוא צד יצורים קטנים בעצמו.
בתרבות

יצור זה הופיע במשחק המחשב עולם היורה: המשחק.
דיארמט

דיארמט (בהונגרית: Gyarmat) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בדיארמט מספר התושבים נמצא בירידה. כך, בשנת 1990 חיו בכפר 1,391 תושבים, ובשנת 2019 רק 1,301 תושבים.
יהודי דיארמט

בדיארמט חיו יהודים בתקופות זמן שונות ובמקום קיים בית קברות יהודי.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 30 | 889 |
| 1910 | 17 |  |
| 1920 | 3 |  |
הערות שוליים

↑  נתוני הכפר באתר הלמ"ס ההונגרי
↑  שבע מצבות יהודיות בדיארמט
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
אנה היינינג בייטס

| --- | --- |

 לידה:  6 באוגוסט 1846 Colchester County, קנדה 
 פטירה:  5 באוגוסט 1888  (בגיל 41) סביליה, ארצות הברית 
 מדינה:  קנדה 
 מעסיק:  Cole Bros. Circus 
 בן או בת זוג:  Martin Van Buren Bates (1871–5 באוגוסט 1888) 
 
אנה היינינג בייטס (באנגלית: Anna Haining Bates) (6 באוגוסט 1846 – 5 באוגוסט 1888) הייתה אזרחית קנדית מנובה סקוטיה שהתפרסמה בשל גובהה הרב, נאמר שבבגרותה התנשאה לגובה של 2.43 מטרים. הוריה היו בעלי גובה ממוצע והיו מהגרים סקוטים.
קצב צמיחתה

נולדה כאנה היינינג סוואן. בלידתה אנה שקלה כמעט 8.2 קילוגרמים. היא הייתה הילדה השלישית מבין 13 ילדים, שאר אחיה ואחיותיה היו בעלי גובה ממוצע. מיום לידתה היא צמחה בקצב רב. עד גיל ארבע הספיקה להגיע לגובה של 1.37 מטרים. בגיל שש גובהה עמד על 1.57 מטרים, סנטימטרים ספורים מתחת לגובהה של אימה. בגיל 11 גובהה ללא נעליים היה 188 סנטימטרים. וכבר בגיל 15 חצתה את רף שני המטרים והגיעה לגובה של 210 סנטימטרים. לגובה המקסימלי שלה הגיעה לאחר שנתיים. אורך כפות רגליה הגיע ל-34 סנטימטרים. גופה שמר על פרופורציות לאורך כל ילדותה (רגליה לא היו ארוכות מדי ביחס לפלג גופה העליון או להפך).
נישואין

אנה הצטיינה בספרות ובמוזיקה ונחשבה לבחורה אינטליגנטית למדי. היא אף הצטיינה בלימודי המשחק שלה, נגינה בפסנתר ופיתוח הקול. גילמה את ליידי מקבת' בהצגה פעם אחת.
כאשר ביקרה בהלפיקס במופע קרקס היא פגשה את מרטין ון בורן בייטס, "ענק" שהוצג בקרקס, מארגן המופע הופתע מגובהה והחליט ללהקה לצוות. זוג הענקים הפך ללהיט תיירותי, התאהבו וב-17 ביוני 1871 נישאו בסנט מרטין בשדות, לונדון. שנה לאחר מכן הם רכשו 130 אקרים רבועים (כחצי קילומטר רבוע) ובנו דירה עם ריהוט מיוחד למידותיהם. מרטין פיקח על בניית הדירה. גובה התקרה בסלון הבית עמד על 4.3 מטרים, הדלתות היו רחבות מהרגיל וגובהם עמד על כ-2.6 מטרים. חלקו האחורי של הבית נבנה לפי מידות רגילות לצורך משרתים ואורחים.
ילדיה

אנה הביאה שני ילדים לעולם יחד עם מרטין. אחת מהם מתה מיד בלידה והשני שרד פחות מיממה. התינוקת שמתה מיד בלידה נולדה ב-20 במאי 1872 ומידותיה היו דומות למידות אימה כשהייתה תינוקת. בני הזוג עברו לאוהיו בחודש יוני 1874 עם חזרתם מבריטניה. במופע דרכים שערכו בקיץ 1878, גילו שאנה נכנסה פעם נוספת להריון. ציריה החלו ב-15 בינואר 1879 ונמשכו מעל ל-36 שעות. הרופא המיילד הבין שהלידה לא מתרחשת כראוי והחליט להשתמש במצבטים כדי למשוך את העובר, אבל ראשו של התינוק היה גדול מדי. הוא החליט להיעזר ברופא נוסף, הם כרכו סרט סביב לצווארו של התינוק ומשכו אותו מהרחם. התינוק נולד ב-19 בינואר ושרד רק 11 שעות. הוא היה התינוק הגדול ביותר בעולם שתועד, משקלו היה כ-10.7 קילוגרמים, גובהו היה כ-75 סנטימטרים ואורך כפות רגליו עמדו על כ-15 סנטימטרים. על לידת תינוק זה הוענק לה שיא גינס.
שנותיה האחרונות

כדי להשכיח את ניסיונותיהם המרים להביא ילדים לעולם, בני הזוג בייטס הצטרפו לקרקסים ונעו בדרכים. הם הצטרפו לקרקס שהופיע בקיץ 1879 ובאביב של שנת 1880 ערכו את הופעתם האחרונה.
אנה בילתה את שארית חייה בשקט בחווה שקנתה עם מרטין. היא הצטרפה לקהילת הכנסייה הבפטיסטית שבאזורה והייתה נוכחת במיסות יום ראשון עם בעלה. המושבים עליהם ישבו הותאמו במיוחד למידותיהם החריגות. אנה לימדה לעיתים בבית ספר של יום ראשון בכנסייה.
מותה

אנה בייטס מתה באופן פתאומי בשנתה ב-5 באוגוסט 1888, יום אחד בלבד לפני שמלאו לה 42 שנים. היא נכנעה לאי-ספיקת לב, לאחר שנלחמה בזפקת במשך תקופה.
לאחר מותה, הזמין מרטין ארון קבורה מקליבלנד, אוהיו. ארון הקבורה שקיבל היה בעל מידות רגילות, שכן מקבלי פנייתו לארון באורך כה חריג חשבו שמדובר בטעות. הוא רתח על כך מזעם וציין שאלו המידות הנכונות של ארון הקבורה. הלווייתה התעכבה בכשלושה ימים עד שהתקבל ארון קבורה חדש המתאים לממדיה.
אנה, מרטין, וילדיהם שלא האריכו ימים, קבורים כולם בבית הקברות מאונד היל באוהיו. לצד קברה של אנה ניצב קבר אחותה מגי, שנפטרה משחפת באביב 1875, בגיל 22.
חתונתם של מרטין ון בורן ואנה סוואן
דאס פרייע ווארט

דאס פרייע ווארט היה עיתון אנרכיסטי שיצא במשך זמן קצר בליברפול ב-1898 על ידי רודולף רוקר.
ב-1898 שכנע מוריס יגר (Morris Jeger), אנרכיסט יהודי מליברפול ובעליו של בית דפוס קטן, את רודולף רוקר והידועה בציבור שלו מילי ויטקופ לעבור לשם אחרי שרוקר לא היה יכול למצוא עבודה בלונדון. הוא גם שכנע אותו לערוך את העיתון ביידיש דאס נייע ווארט. רוקר התנגד בנימוק שאינו יודע את השפה וגם שאין לו ידע מספיק על התנועה האנרכיסטית היהודית באנגליה למרות ששהה זמן מה בוייטצ'אפל עם האנרכיסטים היהודים שם. יגר הציע לתרגם את מאמריו של רוקר מגרמנית.
דאס נייע ווארט הכיל ארבעה עמודים בכל גיליון ותפוצתו הייתה כמה מאות עותקים. הוא יצא לאור לראשונה בסוף יולי 1898 והיה לכתב העת האנרכיסטי היחיד ביידיש משום שארבייטער פריינד פסק להופיע בשל מחסור בכסף. העיתון התקבל יפה על ידי האנרכיסטים היהודים הבריטים אבל רוקר לא היה מרוצה ממנו. חלק מאי שביעות הרצון הייתה מכך שיגר הגניב רבים מרעיונותיו בזמן שתרגם את מאמריו של רוקר. אחרי ארבעה או חמישה גיליונות קיבל רוקר הזמנה מתומס אייגס (Thomas Eyges) מזכיר ועדת הארבייטער פריינד, שהתרשם מעבודתו של רוקר בעיתון בליברפול, לחזור ללונדון ולהיות עורכו של ארבייטער פריינד המתחדש. רוקר לא היה יכול לדחות את ההצעה וכך הגיליון האחרון של דאס נייע ווארט הופיע ב-17 בספטמבר 1898.
לקריאה נוספת

Fishman, William J. (1974). Jewish Radicals: from Czarist stetl to London ghetto. New York: Pantheon Books. ISBN 0-394-49764-3
Wienand, Peter (1981). Der "geborene" Rebell: Rudolf Rocker - Leben und Werk (in German). Berlin: Karin Kramer Verlag. ISBN 3-87956-106-0
אנה היילמן

| --- | --- |

 לידה:  1 בדצמבר 1928 ורשה, הרפובליקה הפולנית השנייה 
 פטירה:  1 במאי 2011 (בגיל 82) אוטווה, קנדה 
 שם לידה:  Hana Wajcblum 
 מדינה:  פולין 
 
אנה היילמן (1 בדצמבר 1928 - 1 במאי 2011), או חנקה או חנה וייסמן, הייתה אחת האסירות במחנה ההשמדה אושוויץ ששרדו את השואה, למרות סיוען למרד הזונדרקומנדו בניסיונו לפוצץ חלק מהמשרפות באושוויץ, שלאחריו הוצאו להורג חלק מהנשים שסייעו למרד, בניהן אסתר אחותה של אנה.
משפחתה

הוריה של אנה, יעקב ורבקה וייצבלום, היו חירשים. משפחת היילמן הייתה משפחה יהודית מתבוללת מהמעמד הבינוני בוורשה שבפולין. היו לה שתי אחיות גדולות, סבינה ואסתר (סטושיה). אביה של אנה, יעקב נולד בוורשה בשנת 1887 והיה לו מפעל בוורשה שהעסיק עובדים חרשים כדי ליצור עבודות יד מעץ. ב -1936 הציג את חפצי המפעל בתערוכה העולמית פריז וב -1939 עשה זאת בתערוכה העולמית של ניו יורק. אמה, רבקה, נולדה ב -1898 בפרוז'ני שבפולין למשפחה עשירה.
במלחמת העולם השנייה

אנה, אסתר והוריהם התגוררו באזור שהפך בהמשך לגטו ורשה. הם התגוררו ברחוב מילא, לא רחוק ממילא 18 - מטה הארגון היהודי הלוחם, בהנהגת מרדכי אנילביץ'. סבינה הצליחה להימלט מן השואה יחד עם מורה לשעבר ובעלה לעתיד. הם נסעו לברית-המועצות והתיישבו בשוודיה.
אנה הייתה חלק מתנועת הנוער "השומר הצעיר". עם פרוץ מרד גטו ורשה היא לא הייתה בטוחה אם להילחם או להישאר עם הוריה; בסופו של דבר היא בחרה להישאר עם הוריה. אנה, אסתר והוריהם היו בין המגורשים האחרונים מגטו ורשה, כאשר נלקחו למחנה ההשמדה מיידאנק במאי 1943. הוריה של אנה נרצחו מיד כשהגיעו למיידאנק. אסתר ואנה נשלחו לאושוויץ בספטמבר 1943.
התנגדות במהלך המלחמה

ביחד עם אחותה אסתר וייסבלום (אסטושיה), ונשים אחרות הבריחה היילמן אבק שרפה ממפעל חימוש שבו עבדו והעבירו אותו לאנשי הזונדרקומנדו. הנשים שהיו מעורבות בשרשרת ההברחות של אבק השריפה כללו את רוז'ה רובוטה (שהייתה בקשר ישיר עם אנשי הזונדרקומנדו), אלה גרטנר, רגינה ספירשטיין, רוז גרונאפפל, הדסה זלוטניצקה, מרתה בינדיגר, גניה פישר, אינגה פרנק ואילזה ואנטיצ'קה. בזיכרונותיה כתבה אנה: ’’מתוך ידידות זו התפתחו רעיונות ההתנגדות. אני לא יכולה להגיד לך מי יזם את זה ... הרעיון היה: מה נוכל לעשות, כל אחד מאיתנו, כדי להתנגד? חשבתי, אני עובדת בפולברראום, אולי אקח אבק שריפה? התחלנו לדבר על הרעיון. אבק השרפה היה בהישג ידנו. חשבנו, 'אנחנו יכולות להשתמש בו!' מישהי בקבוצה ידעה שהזונדרקומנדו מכינים מרד. אמרנו 'בואו ניתן להם את אבק השריפה!'".
הן מצאו דרכים רבות להבריח אבקת שריפה החוצה. למען המשימה השתמשו הנשים בכיסים בחלק הפנימי של שמלותיהם, קשרים בצעיפים, ולפעמים אפילו אבקה מתחת לציפורניהם. החיילים הגרמנים ערכו חיפושים שוטפים והיילמן סיפרה שכשראו מרחוק שהחיפוש מתקרב, הם הניחו את האבקה על הקרקע, וערבבו אותה באדמה כדי שאבק השריפה לא ייראה.
לטענת היילמן, אחותה אסתר, נבגדה כאשר אלה גרטנר סיפרה לקצין אס-אס שהתיידדה איתו על הדבר. היא, רוזה רובוטה, רגינה ספירשטיין ואלה גרטנר נלקחו ל"בונקר" בתוך המחנה הראשי ועונו במשך חודשים. אבל במשך כל הזמן הזה, הן מעולם לא סיפרו על מעורבותה של אנה. אלא רק נתנו שמות של אנשי זונדרקומנדו שכבר לא היו בין החיים.
ב-5 בינואר 1945 נתלו אסתר, רגינה, אלה ורוזה. כל מחנה הנשים נאלץ לצפות בהוצאות להורג. בפקודות ישירות מברלין הוצאו הנשים להורג כלוחמות התנגדות. כעבור שבועיים, ב-18 בינואר 1945, החל הפינוי הגרמני ממחנה אושוויץ באמצעות צעדות המוות כאשר הצבא הסובייטי התקדם לכיוון גרמניה. אנה השתתפה באחת מצעדות המוות לראוונסבריק ושהתה שם בפברואר 1945 ואז עברה למחנה וישטט-גלווה (Neustadt-Glewe) שם הייתה אסירה עד שחרור המחנה על ידי הצבא האדום ב-2 במאי 1945.
חייה לאחר המלחמה

לאחר שהות קצרה בבלגיה, עלתה אנה במאי 1946 לארץ ישראל המנדטורית. אנה התאחדה עם אחותה סבינה, פגשה את משפחתה המורחבת והשלימה את לימודיה בתיכון. היא נישאה ליהושע היילמן ב-7 במרץ 1947. יהושע עלה מפולין לארץ ישראל שבוע אחד לפני תחילת מלחמת העולם השנייה. כל משפחתו נרצחה במהלך המלחמה מלבד אחותו הקטנה, רוז. גם היא שהתה באושוויץ ושרדה את המלחמה.
במהלך חייה בישראל, אנה השלימה תואר בעבודה סוציאלית וילדה שתי בנות עם בעלה יהושע. המשפחה היגרה לארצות הברית, כשבתחילה יהושע עבר לארצות הברית ושימש כמורה לעברית ובהמשך, ב-1958, היגרו גם אנה והבנות והצטרפו אליו בעיר בוסטון. ב-1960 היגרה המשפחה לעיר אוטווה שבקנדה בגלל הזדמנות לעבוד שם כמנהל בית ספר עברי. אנה עבדה עם עמותת הסיוע לילדים באוטווה כעובדת סוציאלית דו לשונית (אנגלית-צרפתית). היא הפכה למפקחת של מחלקת האנגלית-עברית ויצאה לגמלאות בשנת 1990, יהושע היילמן נפטר באוקטובר 2005 ואנה נפטרה ב-1 במאי 2011.
הדרך לכתיבת ספר זכרונותיה הייתה דרך ארוכה. בשנת 1991 לאחר טקס ביד ושם להנצחת אחותה והנספות הנוספות, רג'ינה, אלה, ורוזה, אנה אמרה לבעלה של אחת מבנותיה, שלדון שוורץ, שהיא כתבה יומן בפולנית באושוויץ, ושהיומן נתפס, הוחרם והושמד בזמן מסוים לאחר חיפוש בחפציה על ידי הנאצים. ושהיא שחזרה את כולו מתוך זכרונה בזמן שהותה במחנה עקורים ב-1945, שלדון שכנע אותה לתרגם את יומנה לאנגלית וביחד, השניים עבדו במשך עשר שנים; היא כתבה והוא ערך. ספר זכרונותיה "Never Far Away :The Auschwitz Chronicles of Anna Heilman", פורסם בשנת 2001. הספר זכה בשנת 2002 בתחרות פרסי אוטווה לספרות.
אנה היילמן היא אחת מן הדמויות בסרט התיעודי "Unlikely Heroes" שיצא לאור ב-2003 בבימויו של ריצ'רד טראנק. הסרט מספר על תנועת ההתנגדות היהודית במהלך מלחמת העולם השנייה.
הערות שוליים

↑  אין אישוש נוסף לטענה זו. הגרסה המקובלת היא שב-7 באוקטובר 1944 נערך מרד הזונדרקומנדו ובעקבותיו נעצרו הנשים.
↑  Never Far Away :The Auschwitz Chronicles of Anna Heilman
↑   "Unlikely Heroes", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007262436505171  PLWABN: 9810583107105606  GND: 128400781  ISNI: 0000 0000 7871 2607  LCCN: no2002026107  NDL: 01003543  SUDOC: 075449552  VIAF: 57663856   WorldCat (עם VIAF): 57663856
אנה היינל

| --- | --- |
אין תמונה חופשית
 לידה:  1 בפברואר 1907 Kohfidisch, אוסטריה 
 פטירה:  6 בספטמבר 1977 (בגיל 70) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 מעסיק:  ניוגט 
 בן או בת זוג:  אימרה קסי 
 פרסים והוקרה:  פרס אטילה יוז'ף (1966)  פרס באומגרטן (1947) 
 
קבריהם של אימרה קסי ואנה היינל בבודפשט בבית הקברות היהודי ברחוב קוזמה: 5B-8-21
אנה היינל (במקור הולצר, בהונגרית: Hajnal Anna; ג'פיפיזש, 1 בפברואר 1907 – בודפשט, 6 בספטמבר 1977) הייתה משוררת זוכת פרס באומגרטן (1947) ופרס אטילה יוז'ף (1966), מבקרת ספרות אחותו של המשורר גאבור היינל (1912–1987), אשתו של אימרה קסי (1910–1974). היא נחשבת כדור השלישי של כתב העת ניוגט.
ביוגרפיה

אנה הולצר נולדה במשפחה יהודית כבתם של וילמוש הולצר (1877–1940), סוחר כללי ושל רוזה טרביטש (1886–1958). היא השלימה את לימודיה בבית הספר היסודי בכפר הולדתה ובכפר פינקפה (שניהם היום באוסטריה על הגבול ההונגרי, אז היו שייכים להונגריה) וסיימה את ארבע הכיתות של חטיבת הביניים בעיר סומבטהיי. ב-1926 עברה עם משפחתה לבודפשט, לרחוב וארמן, שם התפרנסה ממתן שיעורים פרטיים וממתן שיעורים באנגלית.
היינל ואימרה טרנצ'ני-ולדאפפל הקימו את אגודת ארפאד טוט, שבין חבריה היו הכישרונות הגדולים של הספרות ההונגרית דאז כמו כמו שאנדור ורש, מיקלוש רדנוטי, גאבור דבצ'רי, אנטאל סרב, לאסלו צ'. סאבו ועוד, אך גם ציירים ופילולוגים קלאסיים השתתפו. התכנסויותיהם נערכו בדירתה של אנה היינל, שם ארגנו בינם לבין עצמם ערבי קריאה וקיימו דיוני אמנות.
שיריה פורסמו על ידי כתבי העת "נקודת עמדה" (Álláspont) ו"מדורת רועים" (Pásztortűz). בדצמבר 1933 פורסם לראשונה שירה בכתב העת הספרותי והאמנותי החשוב ניוגאט, שלאחריה פרסמה שם בקביעות את כתביה.
אנה היינל ואימרה טרנצ'ני-ולדאפפל הוציאו וערכו ביחד את ה"ארגונאוטים" בשנים 1937–1938. מגזין, שבו פורסמו שירים של משוררים בני התקופה מאנדרה וסי ועד מיקלוש רדנוטי, לרבות שיריה של אנה היינל. אז הבחין בה מיהאי באביץ', שאותו ראתה אנה היינל כמורה ומאסטר שלה.
שירתה של אנה היינל הושפעה בעיקר מהורטיוס ומהמשורר ההונגרי דניאל ברז'ני שנפטר 100 שנים לפני כן (המנונים ומזמורים, 1938). כרך השירים הראשון שלה ראה אור ב-1935 תחת הכותרת "התעורר בי, בחלומי". אחרי מלחמת העולם השנייה (כניצולת שואת יהודי הונגריה) פרסמה את יצירותיה הקודמות תחת הכותרת "שירים אסופים", ואחריו לא פרסמה שירים עד 1952.
ב-19 בדצמבר נישאה בבודפשט לד"ר אימרה קרמר, שהפך לסופר הידוע בשם אימרה קסי.
מ-1949 עבדה כמתרגמת ספרותית (רוברט ברנס, אנדרה ברטון, אדוארד ליר, ויליאם בלייק, אלג'רנון צ'ארלס סווינברן) וכלקטורית (הספרייה הלאומית). ספרה "המאה של הענקים" ראה אור ב-1952, מאז ואילך המשיכה לכתוב ולפרסם את ספריה עד מותה. יצירותיה כוללות שירים וסיפורים לילדים; כמה משיריה הולחנו על ידי אנסמבל קלאקה ושל יודית הלאס. המלחין ג'רג' קושה כתב יצירת מקהלה מיצירותיה בשם "שלוש יצירות מקהלה לשיריה של אנה היינל".
יצירותיה

Ébredj fel bennem, álom (1935)
Himnuszok és énekek (1938)
Összegyűjtött verseim (1946)
Füzes. Gyepüfüzes : elbeszélő költemény (1948)
Előre kis úttörők – nagy köztársasága. Ifjúsági elbeszélés; ill. Szántó Piroska; Új Idők, Bp., 1948
Hajnal Anna összegyűjtött versei; Athenaeum, Bp., 1948
Előre! Kis úttörők nagy köztársasága; ill. Kardos Erzsébet; 2. átdolg. kiad.; Athenaeum, Bp., 1949
Munkásgyerekek; Athenaeum, Bp., 1950 (Athenaeum)
Új termés. Fiatal költők antológiája; összeáll. Hajnal Anna; Szépirodalmi, Bp., 1952
Óriások százada (1952)
Utószó az ifjúsághoz (1954)
Eső esik. Kispajtásoknak, úttörőknek; ill. Izsák Magda; Ifjúsági, Bp., 1954
Madáretető. Versek; ill. Cselényi József; Ifjúsági, Bp., 1956
Esők, szelek, csillagok (1956)
Szamárfészek; ill. Reich Károly; Magvető, Bp., 1958
Olajos korsó. Versek, fordítások; Szépirodalmi, Bp., 1961
Szertelen nyár (válogatott versek, 1965)
Mackó óvoda; vers Hajnal Anna, rajz Róna Emy; Minerva, Bp., 1967
Halászik a róka; vers Hajnal Anna, rajz Kass János; Móra, Bp., 1967
Kölcsönkenyér : válogatott műfordítások (1968)
Parti város (1970)
Csak ennyi? (Összegyűjtött versek) (1971)
Időjárás jelentés hajóknak : versek (1973)
Az elefántról meg a fánkról. Versek gyerekeknek; Móra, Bp., 1976
A náthás medve; vers Hajnal Anna, rajz Reich Károly; Móra, Bp., 1976
Elhiszed nekem?; Magvető, Bp., 1976
Ének a síkságon (összegyűjtött versek, 1977)
Alkonyfény (posztumusz versek) (1978)
Összegyűjtött művei I-II. (1980)
"Fű, mely sziklán kél"; utószó Nemes Nagy Ágnes; Alföldi Nyomda, Debrecen, 1983
A gond akár a szemfedél. Hajnal Anna válogatott versei; vál., szerk., utószó, jegyz. Sőtér István; Kozmosz Könyvek, Bp., 1985 (A magyar irodalom gyöngyszemei)
Tiszta tiszta tiszta. Hajnal Anna verse Hegyi György táblaképével; Font, Pilisborosjenő, 1992
Tiszta tiszta tiszta. Hetvenhét vers; vál. Gergely Ágnes, Székely Magda, előszó Bóna Anna, utószó Alföldy Jenő; Múlt és Jövő, Bp., 2006
"Engem a némaság ajkához vett". Válogatott versek; vál. Bóna Anna, szerk. Erős Kinga; Orpheusz, Bp., 2014
פרסים

פרס באומגרטן (1947) - הפרס הספרותי הגבוה בהונגריה עד 1949
פרס אטילה יוז'ף (1966) - הפרס הספרותי הגבוה בהונגריה נ-1950
הנצחה

במעונה דאז, בודפשט הרובע ה-14. לוח הזיכרון שלה נמצא (ליד לוח הזיכרון של בעלה).
הערות שוליים

↑  "Holzer Vilmos és Trebitsch Róza házasságkötési bejegyzése a szombathelyi polgári házassági akv. 82/1906. folyószáma alatt".
↑  "Kramer Imre és Holzer (Hajnal) Anna házasságkötési bejegyzése a Budapest V. kerületi polgári házassági akv. 997/1937. folyószáma alatt".
| --- | --- |
בקרת זהויות :  NLI: 987007296521105171  PLWABN: 9810605553205606  BnF: cb108576436 (data)  ISNI: 0000 0000 8019 8088  LCCN: no2009076265  NTA: 131437089  VIAF: 88517210   WorldCat (עם VIAF): 88517210 
לוח זיכרון של אנה היינל ברובע 14 בבודפשט בדרך שטפניה 61.
אליפות אירופה בכדורסל 3x3 בוקרשט (2014)

| --- | --- |

 ענף:  כדורסל 3x3
 ארגון מפעיל:  פיב"א
 תקופת התחרות:  5 בספטמבר 2014 – 7 בספטמבר 2014 (3 ימים)
 מספר תחרות:  1 
 מספר מתמודדים:  16
 מדינה מארחת:  רומניה
 עיר מארחת:  בוקרשט
 זוכה:  רומניה
 www.3x3eurotour.com
 2016 ← 
 
אליפות אירופה בכדורסל 3x3 לשנת 2014 הייתה אליפות אירופה הראשונה בכדורסל 3x3 שהתקיימה בבוקרשט, רומניה בהשתתפות 16 הנבחרות הטובות באירופה שהעפילו מ-3 בתי המוקדמות. האליפות התקיימה בכיכר האוניברסיטה שבעיר ב-5 עד 7 בספטמבר ובסופה זכתה המארחת רומניה בתואר אלופת אירופה לאחר שניצחה בגמר את סלובניה. ליטא זכתה במקום ה-3 לאחר ניצחון על יוון.
מבנה התחרות

בשלב הבתים חולקו הקבוצות ל-4 בתים בני 4 קבוצות כל אחד. כל קבוצה פגשה פעם אחת כל קבוצה בבית, בסך הכל 3 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.
מבנה התחרות > שלב הבתים > בית א'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  סרביה | 6 | 3 | 3 | 0 | 64 | 49 | 15 |
|  ספרד | 5 | 3 | 2 | 1 | 58 | 59 | -1 |
|  ישראל | 4 | 3 | 1 | 2 | 55 | 59 | -4 |
|  צ'כיה | 3 | 3 | 0 | 3 | 53 | 63 | -10 |
| 0 | 1 | 2 |
| --- | --- | --- |
|  סרביה | 22 – 17 | ספרד   |
|  סרביה | 21 – 16 | ישראל   |
|  סרביה | 21 – 16 | צ'כיה   |
|  ישראל | 18 – 20 | ספרד   |
|  ישראל | 21 – 18 | צ'כיה   |
|  צ'כיה | 19 – 21 | ספרד   |
מבנה התחרות > שלב הבתים > בית ב'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  בלגיה | 6 | 3 | 3 | 0 | 50 | 41 | 9 |
|  אסטוניה | 5 | 3 | 2 | 1 | 36 | 32 | 4 |
|  רוסיה | 4 | 3 | 1 | 2 | 44 | 39 | 5 |
|  אנדורה | 3 | 3 | 0 | 3 | 29 | 47 | -18 |
| 0 | 1 | 2 |
| --- | --- | --- |
|  בלגיה | 13 – 10 | אסטוניה   |
|  בלגיה | 16 – 15 | רוסיה   |
|  בלגיה | 21 – 16 | אנדורה   |
|  אסטוניה | 15 – 14 | רוסיה   |
|  אסטוניה | 11 – 5 | אנדורה   |
|  רוסיה | 15 – 8 | אנדורה   |
מבנה התחרות > שלב הבתים > בית ג'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  סלובניה | 6 | 3 | 3 | 0 | 52 | 47 | 5 |
|  רומניה | 5 | 3 | 2 | 1 | 51 | 42 | 9 |
|  אזרבייג'ן | 4 | 3 | 1 | 2 | 40 | 40 | 0 |
|  איטליה | 3 | 3 | 0 | 3 | 34 | 48 | -14 |
| 0 | 1 | 2 |
| --- | --- | --- |
|  סלובניה | 21 – 20 | רומניה   |
|  סלובניה | 16 – 15 | אזרבייג'ן   |
|  סלובניה | 15 – 12 | איטליה   |
|  רומניה | 15 – 8 | אזרבייג'ן   |
|  רומניה | 16 – 13 | איטליה   |
|  אזרבייג'ן | 17 – 9 | איטליה   |